als_Latn dik_Latn sag_Latn
Një lutje për PD-në
Gjëja më e neveritshme në shumë deklarata politike, ardhur nga dy kahjet, është absolutizimi i qëndrimit publik, gjithnjë në favor të njërës apo tjetrës palë. Fraza “çdo shqiptar”, shoqëron pothuajse çdo qëndrim politik, a thua se partitë respektive zotërojnë teknologji të rralla për sondazhe e rezultate të shpejta, sa hap e mbyll sytë.
Ndihem personalisht i dhunuar që Paloka të më përfshijë tek të gjithë shqiptarët, që sipas tij janë në krah të Berishës. Deklarata e tij për shtyp, ku pjesën e fundit e kishte përplot definime që nisnin pra me frazën “çdo shqiptar”, më mirë të cilësohet si fyerje për çdo shqiptar.
Ato përngjajnë me rezultatet e zgjedhjeve për Kuvendin Popullor, pra ato të kohës së komunizmit, ku përqindja finale nuk ishte gjë tjetër, vetëm se një tregues i kamufluar dhune, tipike për një diktaturë. Dhe për një parti që mëton se është antikomuniste, siç PD-ja, është absurde të jetë kaq komuniste në frymë, në gjykim e gjakim. Nëse PD-ja pretendon se çdo shqiptar është afër saj, çudi që del aq e zgarlaqur në zgjedhje. Problem tjetër është se, për një pjesë shqiptarësh, futja me pahir që u bën PD-ja në thesin e vet, mund të jetë aq e pagëlltitshme, sa të çojë në urrejtje ndaj shtetësisë që mbajnë.
Ndaj, një lutje përvijohet në këtë rast: ajo për të mos e na bërë të neveritshme të qënit shqiptar, pasi na e kanë bërë të tillë të jetuarit në Shqipëri!
-
asnje ndjesi
-
I kenaqur
-
i shqetesuar
-
i trishtuar
-
i indinjuar
als_Latn als_Latn als_Latn als_Latn als_Latn unk als_Latn unk als_Latn unk als_Latn unk als_Latn unk knc_Latn